O‘zbekiston Respublikasidagi birlamchi tibbiy sanitariya yordami muassasalarida xizmatlar sifatini yaxshilash, profilaktika tadbirlarining samaradorligini oshirish maqsadida Toshkent viloyatining Quyichirchiq tumanida faoliyat yuritayotgan patronaj hamshiralari uchun birinchi bosqichda mavjud 11 ta hududga ikkitadan velosiped olib berildi. - Hamshiralarning barchasi velosiped haydashni bilmasdi, ammo bir-birlaridan ko‘rib, o‘rganishdi, - deydi bosh hamshira Sevara Ashirova. – Ilgari bitta chaqiruvning o‘ziga bir yarim soat vaqt ajratgan bo‘lsa, velosipedlar bilan ta’minlangandan so‘ng bu ko‘rsatkich 35-36 daqiqaga yetdi. Ma’lumotlarga ko‘ra, bosqichli tadbirlar doirasida tuman hokimligi 80 ming nafar patronaj hamshirasining barchasini velosipedlar bilan ta’minlashni rejalashtirgan.